recursal/SuperWikiNEXT-32B huggingface dataset:
**Ռոշ հա Նիկրա** (եբրայերեն՝ ראש הנקרה‏‎‎, «ռոշ» — գագաթ, «նիկրա» — ճեղքվածք), երկրաբանական գոյացություն Իսրայելի հյուսիսում՝ Լիբանանի սահմանի մոտ։

Երկրաբանական համալիրը գտնվում է Միջերկրական ծովի ափին՝ Արևմտյան Գալիլեայում, Հյուսիսային մարզում։ Գոյացությունը ամբողջությամբ կազմված է կրաքարից։

Ժամանակի ընթացքում անձրևաջուրը արտահոսել է, որն էլ հանգեցրել է քարերի վրա ճաքերի առաջացման։ Քարանձավի ընդհանուր երկարությունը կազմում է 200 մետր։

Պատմություն
-----------

Լեռան ստորոտում՝ քարանձավի շրջանում, գտնվում է թունել, որը ըստ որոշ աղբյուրների արվել է Հունաստանի թագավոր Ալեքսանդր Մակեդոնացու արևելյան արշավանքի ժամանակ՝ մ.թ.ա. 333 թվականին Տյուրոս քաղաքի գրավումից հետո։

13-14-րդ դարում այն ծառայել է, որպես կարևոր ռազմական հենակետ Օսմանյան Թուրքիայի համար՝ Մերձավոր Արևելքում մղված մարտերի ժամանակ։

Առաջին համաշխարհային պատերազմի ժամանակ՝ 1918 թվականին, թունելի ճանապարհով անցնելով բրիտանական զորքերը ներխուժել են Գալիլեա պատմական երկրամասի տարածք։ 1942 թվականին այստեղ կառուցվել է թունել, որպես տրանսպորտային միջոց։

1948 թվականին Ռոշ հա Նիկրայի միջոցով երկաթուղային կապեր է հաստատվել Պաղեստինի և Լիբանանի հետ։

Իսրայելի անկախության պատերազմի ընթացքում՝ 1948 թվականի մարտի 14-ին լիբանանյան զորքերի ներխուժումը կանխելու նպատակով իսրայելցիները պայթեցրել են այն։

Ներկայումս քարանձավը և թունելը կարևոր զբոսաշրջային օբյեկտներ են։ Քարանձավի վերևում կառուցված է ճոպանուղի։ Այն չի աշխատում ձմռան ամիսներին՝ փոթորիկների պատճառով։

Պատկերասրահ
-----------

* 
* 
* 
* 
* 
* 
* 
* 
* 
* 
* 
* 
*

Ծանոթագրություններ
------------------

1. ↑  Ռոշ հա Նիկրան Արխիվացված 2011-02-17 Wayback Machine Prichal.com կայքում - ամեն ինչ Իսրայելի զբոսաշրջության մասին

Արտաքին հղումներ
----------------

* Ռոշ հա Նիկրա Արխիվացված 2012-09-19 Wayback Machine քարանձավի մասին «Zman.com» կայքում
* Ռոշ հա Նիկրայի մասին տեղեկատվություն «Իմ Իսրայել» ծրագրում

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ռոշ հա Նիկրա» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Չափորոշչային վերահսկողություն | VIAF: 316601774 · WorldCat VIAF: 316601774 |

 |
**Ռուապեհու** (անգլ.՝ Mount Ruapehu, մաորի՝ Ruapehu բառից, նշանակում է *որոտացող անդունդ*), գործող հրաբուխ Նոր Զելանդիայի Հյուսիսային կղզում՝ Թոնգարիրո ազգային պարկում, Օհակունե քաղաքից մոտավորապես 25 կիլոմետր դեպի հյուսիս-արևելք, Թաուպո լճի հարավային ափից շուրջ 40 կիլոմետր դեպի հարավ-արևմուտք։

Համառոտ տեղեկատվություն
-----------------------

Ռուապեհուի լանջերին՝ ծովի մակերևույթից 1700-2000 մետրի սահմանագծից վեր, գտնվում են ձնածածկ հատվածներ և շուրջ երկու տասնյակ, թեև ոչ մեծ, բայց յուրօրինակ սառցադաշտեր և գլխավորապես դահուկավազքի սիրահարների ու դահուկորդ մարզիկների համար նախատեսված հանգստյան հանգրվաններ։ Ռուապեհուն Նոր Զելանդիայի խոշորագույն հրաբուխն է և Հյուսիսային կղզու ամենաբարձր լեռը՝ իր երեք գագաթներով, որոնցից Թահուրանգին ծովի մակերևույթից բարձր է 2.797, Թե Հեուհեուն՝ 2.755, Փարետետայիտոնգան՝ 2.751 մետր։ Այդ գագաթների միջև ընկած է խոր, գործող խառնարանը, որը հրաբխային մեծ ժայթքումների միջակայքում լցված է լինում ջրով։

Ուսումնասիրողների կարծիքով՝ Ռուապեհուն, որ հիմնականում կազմված է անդեզիտից, հրաբխային ակտիվություն սկսել է դրսևորել մոտավորապես 250.000 տարի առաջ։ Նոր ժամանակներում, երբ սկսել են գրանցել հրաբխային ժայթքումները, նկատել են, որ մեծ ժայթքումներ տեղի են ունենում հիսուն տարին մեկ անգամ, իսկ փոքրերի թիվը, 1945 թվականից այս կողմ, արդեն անցել է վաթսունից։ 1970 թվականին տեղի ունեցած նման ոչ մեծ ժայթքումներից մեկի ժամանակ արտանետված մոխիրն ու խարամը որոշակի վնաս են պատճառել հանգստյան տներին ու դահուկուղիներին։

Ուշագրավ փաստեր
---------------

Ռուապեհուի լանջերին են նկարահանվել կինոռեժիսոր Փիթեր Ջեքսոնի «Մատանիների տիրակալը» հանրահայտ կինոնկարի որոշ տեսարաններ։

Պատկերասրահ
-----------

* 
* Տեսքը արբանյակիցՏեսքը արբանյակից
* 
* Խառնարանային լիճըԽառնարանային լիճը
* 
* Լեռը ամռանըԼեռը ամռանը
*

Ծանոթագրություններ
------------------

1. ↑  |title=Glaciers in New Zealand|url= |publisher=Te Ara: Encyclopaedia of New Zealand|accessdate=24 November 2012}}
2. ↑  | title=Crater&nbsp;Lake| url= | author=New Zealand Department of Conservation | accessdate=2006-10-23}}
3. ↑  |title=Central North Island Volcanoes| url= | author=New Zealand Department of Conservation|accessdate=2006-10-23}}
4. ↑  Sibley, Brian. *The Making of the Movie Trilogy The Lord of the Rings*, Houghton Mifflin (2002).

Արտաքին հղումներ
----------------

* Опасности од вулканот Руапеху — GNS Science (անգլերեն)
* Вулканска камера на Руапеху Արխիվացված 2005-01-29 Wayback Machine — секојчасовни слики од GeoNet (անգլերեն)
* Блог за сите избиви на Руапеху од 1995 до денес (անգլերեն)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ռուապեհու» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames · GeoNames |
|  |
| Բառարաններ և հանրագիտարաններ | Բրիտանիկա (11-րդ) · Բրիտանիկա |
|  |
| Չափորոշչային վերահսկողություն | GND: 7669796-4 · VIAF: 247876166 · WorldCat VIAF: 247876166 |

 |

1. ↑  
 | title=Volcano Fact Sheet: Ruapehu Volcano|publisher=GNS Science|access-date=31 December 2013}}
**Սալոնիկի նոմոս** (հուն․՝ Θεσσαλονίκη), տարածաշրջանային միավոր կամ նոմոս Հունաստանում, Կենտրոնական Մակեդոնիայի պերիֆերիայի ամենախոշոր վարչատարածքային միավորը։

Նոմոսի վարչական կենտրոնն ու խոշորագույն քաղաքը՝ Սալոնիկը, Հունաստանի Հանրապետության երկրորդ խոշորագույն քաղաքն է՝ մայրաքաղաք Աթենքից հետո։

Աշխարհագրություն
----------------

Սալոնիկի տարածաշրջանային միավորը կենտրոնական դիրք է գրավում Հունաստանի Մակեդոնիա երկրամասի տարածքում՝ ընդհանուր հաշվով տեղակայված լինելով երկրի հյուսիսարևելյան հատվածում։

Ներառում է 45 դիմոսներ՝ այդ թվում և Սալոնիկ քաղաքը, որը Մակեդոնիա պատմաշխարհագրական երկրամասի կենտրոնն է ու Հունաստանի երկրորդ խոշորագույն քաղաքը։

Զբաղեցնում է 3683 կմ քառակուսի տարածք։ Նոմոսի տարածքում գտնվում են Հունաստանի երկու խոշոր լճեր՝ Կորոնիան և Վոլվին։

Բնակչություն
------------

Ըստ 2001 թվականի մարդահամարի տվյալների՝ Մակեդոնիայի երկրամասի Սալոնիկ տարածաշրջանային միավորի բնակչությունը կազմում է ավելի քան 1 միլիոն մարդ։

Բնակչության խտությունը կազմում է 287,2 մարդ/կմ քառ.: Նոմոսի բնակչության հիմնական մասը հույներն են, որոնք դավանում են հույն ուղղափառություն։

Ազգային փոքրամասնություններից աչքի են ընկնում բուլղարները, ռումինացիները, ալբանացիներն ու հայերը։ Սալոնիկ քաղաքի բնակչության 0,30%-ը հայերն են։

Տես նաև
-------

* Կենտրոնական Մակեդոնիա (Հունաստան)
* Սալոնիկ (քաղաք)

Ծանոթագրություններ
------------------

1. ↑  «Հունաստանի Հանրապետության վարչատարածքային բարեփոխումների ծրագիր» (PDF). Արխիվացված է օրիգինալից (PDF) 2017 թ․ ապրիլի 27-ին. Վերցված է 23.02.2017-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Սալոնիկ (նոմոս)» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Չափորոշչային վերահսկողություն | LCCN: n85308317 · SUDOC: 029960096 · VIAF: 147821823 · WorldCat VIAF: 147821823 |

 |

|  |
| --- |
| 
  **Հունաստան**   **Եվրոպա**   **Աշխարհագրություն**
 |
**Լոզովոյի համայնք** (մակեդոներեն՝ Општина Лозово), երկրորդ մակարդակի վարչատարածքային միավոր Մակեդոնիայի Հանրապետության կենտրոնական հատվածում։ Վարչականորեն մտնում է Արևելյան ստատիստիկ շրջանի կազմի մեջ։

Վարչական կենտրոնը համարվում է Լոզովո գյուղը, որը նաև համայնքի խոշորագույն բնակավայրներից է։

Աշխարհագրություն
----------------

Լոզովոյի համայնքը տեղակայված է Բալկանյան թերակղզու վրա՝ Մակեդոնիայի Հանրապետության կենտրոնական հատվածում։ Զբաղեցնում է 166,32 կմ² տարածք։

Վարչական կենտրոնը Լոզովոն է։ Արևմուտքում սահմանակցում է Վելեսի, հյուսիս-արևելքում՝ Սվետի-Նիկոլեի, հարավ-արևելքում՝ Շտիպի, իսկ հարավում՝ Գրադսկոյի համայնքներին։

Լոզովոյից բացի վարչական միավորի կազմի մեջ մտնում են նաև 11 գյուղական բնակավայրեր։

Բնակչություն
------------

Ըստ 2002 թվականի մարդահամարի տվյալների՝ համայնքի բնակչությունը կազմում է 2858 մարդ։ Նույն թվականի մարդահամարի տվյալներով բնակչության ազգային կազմը հետևյալն էր՝

* մակեդոնացիներ` 2471 մարդ
* բոսնիացիներ՝ 34 մարդ
* ալբանացիներ` 35 մարդ
* թուրքեր` 157 մարդ
* սերբեր` 27 մարդ
* առումիններ` 122 մարդ
* այլ՝ 12 մարդ

Տես նաև
-------

* Մակեդոնիայի Հանրապետության վարչական բաժանում

Ծանոթագրություններ
------------------

1. ↑  «Մակեդոնիայի Հանրապետության համայնքներ». *www.statoids.com*. Վերցված է 2017 թ․ մայիսի 27-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Լոզովոյի համայնք» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |

 |
**Յոհաս Ֆլոդագեր Ռասմուսսեն** (դան․՝ Jonas Flodager Rasmussen, առավել հայտնի է **Ռասմուսսեն** բեմական անվանմամբ, 1985, Վիբորգ, Դանիա), դանիացի երաժիշտ և դերասան։

Դանիայի պատվիրակը Եվրատեսիլ 2018 երգի մրցույթում («Higher Ground» անգլալեզու երգով)։

Կենսագրություն
--------------

Յոհաս Ֆլոդագեր Ռասմուսսենը ծնվել է 1985 թվականին (ծննդյան ամսաթիվը չի հրապարակվում) Դանիայի Վիբորգ փոքրիկ քաղաքում։ Վիբորգում էլ անցել է ապագա երաժշտի մանկությունն ու պատանեկությունը։ Միջնակարգ կրթությունն ավարտելուց հետո Օրհուսի համալսարանում ուսանել է դրամատուրգիա և երաժշտություն։ Ուսումն ավարտելուց հետո որպես ուսուցիչ աշխատում է Վիբորգի կատարողական դպրոցում և ապա Օրհուսի թատերական վարժարանում։

Ռասմուսսենը համարվում է դանիական «Hair Metal Heröes» քավեր-բենդի համահիմնադիր-առաջնորդն ու վոկալիստ-մենակատարը։ Նրա հաջողված մյուզիքլներից կարելի է առանձնացնել հատկապես երեքը՝ «Վեսթսայդյան պատմություն», «Վարձույթ» և «լքյալը»։

«Higher Ground» երգով մասնակցելով 2018 թվականի Եվրատեսիլի ազգային ընտրությանը՝ Ռասմուսսենը ընտրվել է որպես համաեվրոպական երգի մրցույթի 63-րդ թողարկման Դանիայի պատվիրակ։ Եվրատեսիլ 2018-ում Ռասմուսսենը կներկայանա երկրորդ կիսաեզրափակչում։

Սկավառակագրություն
------------------

### Սինգլներ

* «Higher Ground» (2018)

Ծանոթագրություններ
------------------

1. 1 2 3 4
2. ↑  «Դանիան և Իտալիան հրատարակել են Եվրատեսիլ 2018-ում իրենց երկրների պատվիրակների և երգերի անունները, Եվրատեսիլ 2018 երգի մրցույթ». *eurovision.ua* (ուկրաիներեն). Վերցված է 2018 թ․ փետրվարի 25-ին.
3. ↑  «Եվրատեսիլի «Վիկինգների» մասին, Ռասմուսսեն». *DR* (դանիերեն). Վերցված է 2018 թ․ փետրվարի 25-ին.
4. ↑  «Եվրատեսիլ Դանիա։ Ռասմուսսենը ընտրվել է որպես Եվրատեսիլ 2018-ում Դանիայի Թագավորության պատվիրակ, այս մասին հաղորդում է ESCToday.com-ը». *Եվրատեսիլն այսօր* (ամերիկյան անգլերեն). 2018 թ․ փետրվարի 10. Վերցված է 2018 թ․ փետրվարի 25-ին.
5. ↑  «Դանիայում Ռասմուսսենը հաղթել է ազգային ընտրությունը». Վերցված է 2018 թ․ փետրվարի 25-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ռասմուսսեն (երաժիշտ)» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք |
|  |
| Ֆոտո, վիդեո և աուդիո | Deezer · Ինստագրամ · Spotify |
|  |
| Թեմատիկ կայքեր | Discogs · MusicBrainz |

 |

|  |
| --- |
| 
  **Կենսագրություն**   **Դանիա**   **Եվրատեսիլ**
 |
Գեռլախ սարը հարավից
**Սլովակիա**, դեպի ծով ելք չունեցող, գերազանցապես լեռնոտ երկիր Կենտրոնական Եվրոպայում

Սլովակիայի տարածքը 49 035 քառակուսի կիլոմետր է, սահմանների ընդհանուր երկարությունը՝ 1 474 կմ, որից 91 կմ սահմանակից է Ավստրիային, 197 կմ ՝Չեխիային, 676 կմ՝ Հունգարիային, 420 կմ՝ Լեհաստանին, 90 կմ՝ Ուկրաինային։

Մակերևույթը
-----------

Սլովակիայի ռելիեֆը
Սլովակիայի օգտակար հանածոների հանքավայրերը
Սլովակյան երկրամակերևույթին բնորոշ է լեռնային բնությունը։ Երկրի հյուսիսի մեծագույն մասով անցնում են Կարպատյան լեռները, ընդ որում՝ Կարպատների ամենաբարձր ճյուղավորումը՝ Տատրաները։ Ցածրադիր վայրերը տարածվում են երկրի հարավարևմտյան մասում՝ Դանուբ գետի երկայնքով, և հարավ–արևելքում։

Սլովակիայի, ինչպես և ամբողջ Կարպատների ամենաբարձր կետը Գեռլախովսկի շտիտ (Gerlachovský štit) սարն է (բարձրությունը ծովի մակերևույթից՝ 2655 մետր)։

Կլիման
------

Սլովակիան ունի բարեխառը կլիմա՝ համեմատաբար տաք ամառներով և ցուրտ, մառախլապատ, խոնավ ձմեռներով։

Բնական պաշարները
----------------

Գորշ ածուխ, փոքր քանակությամբ երկաթի հանքաքար, պղինձ, մանգան, աղի պաշարներ, մշակովի հողեր։ Ընդ որում՝ գյուղատնտեսական հողերը կազմում են 40.1%, մշակովի հողերը՝ 28.9%, արոտավայրերը՝ 10.8%, անտառները՝ 40.2%։

Ջրային պաշարները
----------------

Սլովակիայի վերականգնվող ջրային պաշարների ընդհանուր ծավալը 50,1 կմ³ է (ըստ 2003 թվականին կատարված գնահատման)։ Երկրի գլխավոր գետերն են Դանուբը, Վագը, Գրոնը։

Բնապահպանական տարածքները
------------------------

Հիմնական հոդված՝ Սլովակիայի ազգային պարկեր

Ծանոթագրություններ
------------------

1. 1 2  Slovakia Արխիվացված 2020-04-07 Wayback Machine — CIA World Factbook
2. ↑  Votruba, Martin. «Slovakia's Weather». *Slovak Studies Program*. University of Pittsburgh. Արխիվացված է օրիգինալից 2012 թ․ մարտի 19-ին. Վերցված է 2010 թ․ հունիսի 11-ին.

Արտաքին հղումներ
----------------

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Սլովակիայի աշխարհագրություն** կատեգորիայում։ |

* Словакия // Большая советская энциклопедия : [в 30 т.] / гл. ред.  А. М. Прохоров. — 3-е изд. — М. : Советская энциклопедия, 1969—1978.
* Slovakia (nation, Europe) — Encyclopædia Britannica
* Информация о Словакии на сайте министерства по туризму Արխիվացված 2008-12-31 Wayback Machine

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Սլովակիայի աշխարհագրություն» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Մեծ նորվեգական |

 |
**Ջեսոր** (բենգալերեն՝ যশোর, պաշտոնապես Ջեշոր), քաղաք Բանգլադեշի Խուլնա շրջանում։

Նկարագրություն
--------------

Գտնվում է երկրի հարավարևմտյան մասում։ Այն համանուն շրջանի վարչական կենտրոնն է (շտաբը) և Խուլնա շրջանի երրորդ խոշոր և երկրորդ զարգացած քաղաքը։ Այն Բանգլադեշի աշխատասեր և զարգացած քաղաքներից է, ինչպես նաև Խուլնա շրջանի երկրորդ զարգացած քաղաքն է։ Ջեսոր քաղաքը բաղկացած է 9 թաղամասերից և 73 մահալներից։ Ջեսորի քաղաքապետարանը ստեղծվել է 1864 թվականին։ Քաղաքի տարածքը 21,15  կմ² է։ Ջեսորի քաղաքապետարանի տվյալների համաձայն՝ այն ունի մոտ 2,98,000 բնակչություն։ Ջեսորն ունի նաև ներքին օդանավակայան, որը կոչվում է Ջեսորի օդանավակայան։ Քաղաքը անվանվել է հայտնի Ջեշորեշվարի Կալի տաճարի պատվին, որը սուրբ Շակտիփեթ է։

Պատմություն
-----------

Պրատապադիտիայի մայրաքաղաքն էր, Բենգալի 12 Բհույաների միակ հինդու տիրակալը, ով նաև հայտնի էր Արևելյան Բենգալիայում մուղալների ներխուժման դեմ պայքարով։ Նա պարտություն կրեց մուղալ ուժերի կողմից և նրա տարածքները միացվեցին Մուղալների կայսրությանը։

Դա առաջին թաղամասն էր, որը ազատագրվել և հետ է վերցվել բենգալական իշխանության կողմից Ազատամարտի ժամանակ, 1971 թվականի դեկտեմբերի 8-ին։

Կրթություն
----------

* Ջեսորի գիտության և տեխնոլոգիայի համալսարան
* Ջեսորի բժշկական քոլեջ
* Բանակի բժշկական քոլեջ, Ջեսոր
* Մայքլ Մադհուսուդանի քոլեջ
* Ջեսորի շրջանային դպրոց

Ծանոթագրություններ
------------------

1. ↑  Mahadi Al Hasnat (2018 թ․ ապրիլի 2). «Mixed reactions as govt changes English spellings of 5 district names». *Dhaka Tribune*. Վերցված է 2018 թ․ ապրիլի 8-ին.
2. ↑  «Jashore Sadar». *Ministry of Local Government*. Վերցված է 2020 թ․ հոկտեմբերի 21-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ջեսոր» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա · Մեծ նորվեգական |
|  |
| Չափորոշչային վերահսկողություն | GND: 4638290-2 · LCCN: n2005210409 · VIAF: 139768568 · WorldCat VIAF: 139768568 |

 |
**Յուզեֆ Ռիշկևիչ** (հայր) (լեհ.՝ **Józef Ryszkiewicz** (ojciec), նոյեմբերի 19, 1856(1856-11-19), Վարշավա, Ռուսական կայսրություն - մայիսի 19, 1925(1925-05-19), Վարշավա, Լեհաստանի Երկրորդ Հանրապետություն), 19-20-րդ դարերի լեհ նկարիչ։

Նկարիչ Յուզեֆ Ռիշկևիչ-Որդու հայրը

Կենսագրություն
--------------

Սովորել է Վարշավայի նկարչական դպրոցում, որտեղ աշակերտել է Վոյցեխ Գերսոնին, Ցիպրիան Լախնիցկուն։ Մասնագիտական կրթությունը 1875 թվականից շարունակել է Սանկտ Պետերբուրգի ու Մյունխենի գեղարվեստի ակադեմիաներում (համապատասխանաբար՝ Բոգդան Վիլեվալդեգոյի և Շանդոր Վագների դասարաններում)։ Վարշավա վերադառնալուց որոշ ժամանակ անց ընտրվել է *Գեղարվեստի խրախուսման ընկերության* վարչության անդամ, 1900-1912 թվականներին ղեկավարել է *Վարշավայի արվեստագետների ընկերություն*ը։ Իր ստեղծագործությունները ցուցադրել է վարշավյան գեղարվեստական *Զախենցե* ընկերության, իսկ 1897-1901 թվականներին՝ Կրակովի *Գեղարվեստի բարեկամների ընկերության* ցուցասրահներում։ Նրա «Մարկետանտուհու մահը» կտավն արժանացել է Փարիզի 1900 թվականի Համաշխարհային ցուցահանդեսի բրոնզե մեդալին։ Արվեստագետի հիշարժան աշխատանքներից են նաև «Դիակապուտներ», «Վիրավորներին հավաքելը», «Լեշկի մահը», «Հանգիստ» նկարները, «Չենստոխովի վանքի պաշարումը» համայնապատկերը։

Յուզեֆ Ռիշկևիչը գլխավորապես պատկերել է բնության, ռազմի, պատմական և ժանրային տեսարաններ։

Յուզեֆ Ռիշկևիչ-Հոր ,,Վերադարձ գիշերվան,, կտավը

Գրականություն
-------------

* «Рышкевич, Иосиф». *Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)*. Սանկտ Պետերբուրգ. 1890–1907.`{{cite book}}`: CS1 սպաս․ location missing publisher (link)
* Biografia

Ծանոթագրություններ
------------------

1. 1 2 3 4 5 6 7 8  RKDartists (նիդերլ.)
2. 1 2 3 4  Benezit Dictionary of Artists — OUP, 2006. — ISBN 978-0-19-977378-7
3. ↑  H. Stępień, M. Liczbińska |rozdział = I. Królewska Akademia Sztuk Pięknych... |tytuł = Artyści polscy w środowisku monachijskim w latach 1828-1914 (materiały źródłowe) |data = 1994 |isbn = 83-903086-1-4 |wydanie = II |miejsce = Kraków |wydawca = Agencja Wydawniczo-Reklamowa Chors |s = 13}}

Արտաքին հղումներ
----------------

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Յուզեֆ Ռիշկևիչ (հայր)» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDartists |
|  |
| Բառարաններ և հանրագիտարաններ | Բրոքհաուսի և Եփրոնի |
|  |
| Չափորոշչային վերահսկողություն | ISNI: 0000000121972173 · NUKAT: n2006118530 · VIAF: 162108568 · ULAN: 500169008 · WorldCat VIAF: 162108568 |

 |
**Իզոլա Բելլա** (իտալ.՝ Isola Bella՝ «գեղեցիկ կղզի»), Բորոմեյյան կղզիներից մեկը։ Գտնվում է Լագո Մաջորե լճում։ Տեղակայված է Ստրեզա քաղաքի հակառակ ուղղությամբ։

Աշխարհագրություն
----------------

Կղզին շատ փոքր է․ երկարությունը 320 մետր է, լայնությունը՝ 400 մ։ Գրեթե ողջ տարածքը զբաղեցնում է Բորոմեո դղյակը և դրան կից այգին։

Պատմություն
-----------

Բարձր հասարակության ուշադրությունը այս ժայռոտ կղզին գրավել է 1632 թվականին, երբ Կառլ III-րդը սկսեց կառուցել իր նստավայրը։ Այդ նստավայրը նաև նվեր էր իր կնոջը՝ Իզաբելային։ Նստավայրի կառուցողական աշխատանքներով զբաղվում էր Անջելո Կրիվելլին, իսկ այգում կառուցմամբ Կառլո Ֆոնտանան (17-րդ դարում)։

18-րդ դարի ընթացքում կառուցվեց նաև տեղի թատրոնը, որը գրավեց ողջ Եվրոպայի ուշադրությունը։ Այստեղ հյուրընկալվել են անգլիական լորդերը, Նապոլեոնը և Ժոզեֆինան, պատմաբան Էդուարդ Գիբբոնը։ Կղզին ունի նավի տեսք։ Մինչ այժմ կղզու վրա պարբերաբար կազմակերպվում են դասական երաժշտության միջոցառումներ։

Պալատ
-----

Պալատը
Բորոմեո պալատը կառուցվել է ճարտարապետներ Ֆրանչեսկո Կաստելլիի, Ֆիլիպպո Կագնոլայի և Կառլո Ֆոնտանայի կողմից՝ լոմբարդինյան վաղ բարոկկո ոճով։ Այժմ պալատում գործում է թանգարան։ Ներքին կահավորանքը բարոկկո ոճով է, սենյակները զարդարված են նկարներով, քանդակներով, անտիկ կահույքով։ Թանգարանում է գտնվում *Նապոլեոնի*, *Գոբելենների*, *Լուկա Ջորդանոյի սրահները*․ վերջինում ներկայացված են Լուկա Ջորդանոյի և Բերնարդինո Լուինիի կտավները։

Առաստաղը կառուցված է նեոդասականության ոճով։ Պալատի ստորին թատերահարկում կա խեցիներով զարդարված 6 քարայր։

Այգի
----

Անգլիական այգու մոտ գտնվում է իտալայան այգին, որը կառուցված է վաղ շրջանի բարոկկո ոճով։ Սա 10 տեռաս (սանդղափուլ) ունեցող փոքրիկ հենահարթակակ է՝ զարդարված որմնախորշերով, շատրվաններով․ հավերժահարսերի քանդակներն էլ կազմավորում են յուրօրինակ եզակի Կախովի այգի։ Այգում աճում են էկզոտիկ բույսեր։ Հենահարթակի վերնամասում՝ 34 մ բարձրության վրա վեր է խոյանում միաեղջյուրը՝ Բորոմեո ընտանիքի խորհրդանիշը։

* Կախովի այգինԿախովի այգին
* Այգու տեսքըԱյգու տեսքը

Ծանոթագրություններ
------------------

1. ↑  Բրոքհաուսի և Եփրոնի հանրագիտական բառարան
2. ↑  Բորոմեյյան կղզիներից մեկը` Իզոլա Բելլան

Գրականություն
-------------

* Attlee, Helena (2006). *Italian Gardens - A Cultural History* (paperback). London: Frances Lincoln. էջեր 240 pages. ISBN 978-0-7112-3392-8.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Իզոլա Բելլա» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames · GeoNames |
|  |
| Բառարաններ և հանրագիտարաններ | Մեծ կատալոնական · Մեծ նորվեգական |
|  |
| Չափորոշչային վերահսկողություն | GND: 4593918-4 |

 |
**Պորտ Քրոս ազգային պարկ** (ֆր.՝ Parc national de Port-Cros), ազգային պարկ Ֆրանսիայում։ Ձևավորվել է Միջերկրական ծովի Պորտ Քրոս կղզու վրա, Տուլոն քաղաքից դեպի արևելք։ Ազգային պարկը ներառում է նաև շրջակայքի որոշ բնական տարածքներ։

Այն հիմնադրվել է 1963 թվականին, երբ Պորտ Քրոս կղզին հանձնվեց պետությանը։ Պետությունը միակ սեփականատերն է, և կղզին բնական պաշտպանված տարածք է։

Պարկը Եվրոպայի առաջին ազգային պարկն է, որը միավորում է ցամաքային ու ծովային պաշտպանական գոտիները։ Պաշտպանված տարածքը ցամաքում կազմում է մոտավորապես 700 հեկտար, իսկ ծովում՝ 1288 հեկտար, ափից 600 մ հեռավորության վրա։ Պորտ Քրոս հիմնական կղզու տարածքի մեծ մասը, ինչպես նաև *Բագադ*, *Գաբինի* և *Ռասկա* փոքր կղզիները գտնվում են պետության պահպանության ներքո։ Ավելին, 1000 հեկտար ցամաքը, որը տեղակայված էր Պորկերոլ կղզու վրա, 1971 թվականից գտնվում էր Ազգային պարկի վարչակազմի հսկողության ներքո։

Կան ստույգ վարքագծային կանոններ սակավաթիվ բնակչության, ինչպես նաև զբոսաշրջիկների համար։ Ծովում լողալ թույլատրվում է միայն երեք լողափերում։ Ծխելու կամ շներին ընդունելու համար անգամ սահմանված է տուգանք։

Պատկերասրահ
-----------

* 
* 
* 
* 
* 
* 
* 
*

Ծանոթագրություններ
------------------

1. 1 2 3  Nationally designated areas (CDDA)
2. ↑  «Parc national de Port-Cros et Porquerolles |». *www.portcros-parcnational.fr*. Վերցված է 2020 թ․ հուլիսի 21-ին.

Արտաքին հղումներ
----------------

* Site du parc national de Port-Cros & Porquerolles Արխիվացված 2014-11-29 Wayback Machine
* Atlas du parc Արխիվացված 2020-05-22 Wayback Machine

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Պորտ Քրոս» հոդվածին։ |

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| 

|  Չափորոշչային վերահսկողություն |
| --- |
|  |
| BNF: 118652658 · GND: 511412-3 · ISNI: 0000000119559283 · LCCN: sh85097954 · NLA: 35183092 · SUDOC: 026397625 · VIAF: 132056915 · WorldCat VIAF: 132056915 |

 |

 |
Անվան այլ կիրառումների համար տե՛ս՝ Ժամանակակից արվեստի թանգարան (այլ կիրառումներ)

**Նորվեգիայի ժամանակակից արվեստի թանգարան** (նորվ.՝ Museet for samtidskunst), թանգարան Նորվեգիայի մայրաքաղաք Օսլոյում։ 2003 թվականից ընդգրկված է Արվեստի, ճարտարապետության և դիզայնի ազգային թանգարանի վարչական կազմում։

Պատմություն
-----------

Նորվեգիայի ժամանակակից արվեստի թանգարանը հիմնադրվել է 1988 թվականին, բացվել է 1990 թվականին՝ որպես Նորվեգիայի ազգային պատկերասրահից ստացված 1945 թվականից հետո ստեղծված արվեստի գործերի թանգարան։ 1992 թվականին Ազգային տուրիզմի ցուցահանդեսներն առանձնացվել են թանգարանից որպես ինքնուրույն գործող կենտրոն։ Թանգարանի շենքը, որը նախկինում եղել է Նորվեգիայի կենտրոնական բանկի շենք, նախագծել է Ինգվար Յորթը։ Թանգարանի նախկին տնօրեններն են եղել Յան Բրոքմանը (1988-1996), Բյարնե Բոյմը (1996-2003)։

Ծանոթագրություններ
------------------

1. ↑  Norwegian Centre for Research Data — 1971.
2. ↑
3. ↑  Henriksen, Petter, ed. (2007). «Museet for samtidskunst». *Store norske leksikon* (Norwegian). Oslo: Kunnskapsforlaget. Վերցված է 2010 թ․ դեկտեմբերի 26-ին.`{{cite encyclopedia}}`: CS1 սպաս․ չճանաչված լեզու (link)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ժամանակակից արվեստի թանգարան (Նորվեգիա)» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Մեծ նորվեգական |

 |
| **՞**Փոքրասիական գորտ |
| --- |
| Փոքրասիական գորտ  |
|  |
| Գիտական դասակարգում |
| 

|
|  |
| Թագավորություն | Կենդանիներ |
|
|
|
|
|
| Տիպ | Քորդավորներ |
|
|
|
|
|
| Դաս | Երկկենցաղներ |
|
|
|
| Կարգ | Անպոչներ |
|
|
|
| Ընտանիք | Գորտեր |
|
|
|
|
|
|
| Տեսակ | **Փոքրասիական**  **գորտ** |
|
|

 |
|  Լատիներեն անվանում |
| Rana macrocnemis

 |
|  Հատուկ պահպանություն |
| 
Քիչ մտահոգող տեսակIUCN 3.1 *Least Concern* : 58651 |
| 

| ԴասակարգումըՎիքիցեղերում | ՊատկերներՎիքիպահեստում | 

 |
| --- | --- | --- |

 |


**Փոքրասիական գորտ** (լատին․՝ Rana macrocnemis), իրական գորտերի ընտանիքի գորշ գորտերի խմբին պատկանող գորտի տեսակ։

Տարածված է հիմնականում Փոքր Ասիայի երկրների տարածքում։

Տարածվածություն
---------------

Փոքրասիական գորտերը տարածված են Փոքր Ասիայում, ինչպես նաև Կովկասում և Հարավային Կովկասում՝ Ադրբեջանի և Հայաստանի տարածքում։

Համարվում է ասիական գորտի տիպիկ օրինակ։ Տարածված է Շիրակի, Վայոց ձորի, Գեղարքունիքի և Սյունիքի մարզերում։ Փոքրասիական գորշ գորրտը Հայաստանի ամենացրտադիմացկուն գորտի տեսակն է ու տարածված է ծովի մակարդակից 1000-1200 մետրից մինչև 3000 մետր բարձրությունների վրա։

Տարածված է նաև Լեռնային Ղարաբաղում, սակայն միայն Հադրութի շրջանի մի փոքր հատվածում։ Ապրում է լեռնային անտառների, այգիների, անտառների, տափաստանների և լեռնային մարգագետինների ջրամբարների մերձափնյա շրջաններում։ Ափից հեռանում է 40-60 մետր։

Ընդհանուր տարածման արեալներում ապրում է 700-4000 մետր բարձրություններում։

Նկարագրություն
--------------

Գորտի միջին չափերը 5-6,5 սմ է։ Մարմնի մեջքային մասի գունավորումը փոփոխական է, հաճախ բաց գորշ՝ սև գծերով։

Աչքից թմբկաթաղանթի վրայով մինչև ուս է ձգվում քունքային մեծ բիծ։ Փորը վարդագույն է կամ գորշ՝ սև պուտերով։ Մեջքի նախշը կազմված է մուգ խալերից, ու երբեմն կրում է բաց գույնի միջնագիծ ու սպիտակավոըն կողմնային կատարներ։

Գլուխը կրում է քթանցքից մինչև բերանի ետին եղզրը ձգվող լայն մուգ շագանակագույն զոլ։ Աջքի բիբը էլիփսաձև է ու երկայնակի ձգված։

Ծանոթագրություններ
------------------

1. ↑  Հ․Ջ․ Գրիգորյան, *Ողնաշարավորներ*, Հայերեն կենդանաբանական տերմինաբանություն (վերլուծություն և սկզբունքներ) (խմբ. Հ․Գ․ Խաչատրյան), «ՀՀ ԳԱԱ Գիտություն հրատարակչություն», 2008, էջ 151 — 264 էջ. — 300 հատ, ISBN 978-5-8080-0723-9։

|  |  |
| --- | --- |
|  | Վիքիցեղերն ունի նյութեր, որոնք վերաբերում են «Փոքրասիական գորտ» հոդվածին։ |

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Փոքրասիական գորտ» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Տաքսոնոմիա | EOL · GBIF · iNaturalist · NCBI · IRMNG · ITIS TSN |

 |

|  |
| --- |
| 
  **Կենդանիներ**
 |
**Պանոս Կամմենոս** (հուն․՝ Πάνος Καμμένος, մայիսի 12, 1965(1965-05-12), Աթենք, Հունաստան, լրիվ անվանումը՝ **Պանայոտիս Իլիա Կամմենոս**), հույն պետական և քաղաքական գործիչ, իշխանամետ «Անկախ հույներ» քաղաքական կուսակցության առաջնորդը։

Կենսագրություն
--------------

Պանոս Կամմենոսը ծնվել է 1965 թվականի մայիսի 12-ին Հունաստանի մայրաքաղաք Աթենքում։ Բարձրագույն կրթություն է ստացել Լիոնում՝ Ֆրանսիայում և ապա Շվեյցարիայի Ժնև քաղաքում։ Ստացել է տնտեսագետի և հոգեբանի մասնագիտական որակավորում։

1993 թվականին Պանոսն առաջին անգամ ընտրվել է Հունաստանի խորհրդարանի պատգամավոր՝ «Նոր ժողովրդավարություն» կուսակցությունից։ Այդ թվականից ի վեր ընտրվել է ամեն տարի։

Կոստաս Կարամանլիսի վարչակազմի օրոք՝ 2007 թվականին, Պանոսը նշանակվել է առևտրային նավատորմի և կղզային քաղաքականության փոխնախարար։ Պանոսը մի քանի անգամ մասնակցել է, որպես Եվրոպայի այլ երկրներում անցկացվող ընտրությունների փորձագիտական աջակցող կամ դիտորդ։

2012 թվականի փետրվարի 24-ին Պանոսը սոցիալական կայքերի իր անձնական էջերում հայտարարեց, որ ստեղծել է նոր իշխանամետ «Անկախ հույներ» քաղաքական կուսակցությունը։ Դրանից հետո Յաննիս Մանոլիսը հայտարարեց, որ մտադիր է միանալ կուսակցական ձևաչափին։ Ավելի ուշ կուսակցությանը սկսել են աջակցել նաև Ելենա Կունտուրասը և Պանայոտիս Մելասը։ Նրա ղեկավարած քաղաքական ուժը առաջին անգամ խորհրդարանական ընտրություններին մասնակցել է 2012 թվականի մայիսի 6-ին։

2015 թվականի հունվարի 27-ին Հունաստանի վարչապետ Ալեքսիս Ցիպրասի կողմից նշանակվել է երկրի ազգային պաշտպանության նախարար։

Ծանոթագրություններ
------------------

1. ↑  «Պանայոտիս Կամմենոս». Հունաստանի Հանրապետության խորհրդարան. Արխիվացված օրիգինալից 2012 թ․ սեպտեմբերի 26-ին. Վերցված է 2012 թ․ մարտի 18-ին.
2. ↑  «Անկախ հույներ կուսակցությունը, որպես իշխանամետ քաղաքական ուժ». *Athens News*. 2012 թ․ փետրվարի 24. Արխիվացված է օրիգինալից 2012 թ․ սեպտեմբերի 26-ին. Վերցված է 2012 թ․ մարտի 18-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Պանոս Կամմենոս» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Չափորոշչային վերահսկողություն | GTAA: 255458 · LCCN: n93049321 · VIAF: 70602883 · WorldCat VIAF: 70602883 |

 |

|  |
| --- |
| 
  **Կենսագրություն**   **Հունաստան**   **Եվրոպա**
 |
**Լամբրո** (իտալ.՝ Lambro), գետ հյուսիսային Իտալիայում՝ Լոմբարդիայում, Պո գետի ձախ վտակը։ Սկզիբ է առնում Կոմո մարզում, Կոմո լճից ոչ հեռու՝ Մոնտե Սան Պրիմոյից 1685 մետր բարձրության վրա Մադոնա դել Գիզալո բարձունքի մոտ։ Մագրելիո քաղաքից հետո հոսում է Վալասինա հովտով, անցնում Ասսո, Պոնտե Լամբրո, Էրբա կոմունաներով, Լամբրոնե անունով հոսում Պուզիանո լիճ։ Հոսելով Բրանցայով՝ հասնում է Մոնցա, հայտնի զբոսայգին (որտեղ Ումբերտո I-ը սպանել է Գաետանո Բրեշին) բաժանում երկու մասերի, որոնք կրկին միանում են մինչև գետի Միլանի արևելյան հատված հոսելը։ Օրիո Լիտայի մոտ թափվում է Պո գետը։

Երկարությունը 130 կմ է, ավազանը՝ 1 950 կմ2։ Գետի միջին հոսանքներում ջրի հոսքը փոքր է (5.8 մ3/վրկ Միլանի տարածքում), բայց երբեմն հասնում է մինչև 40 մ3/վրկ կամ ավելի, ինչը հանգեցնում է ջրհեղեղների կամ անձրևոտ եղանակների։ Գետաբերանի մոտ ջրի միջին սպառումը կազմում է 24 մ3/վրկ։

Աղտոտում
--------

Լամբրոն գտնվում է խիտ բնակեցված և ծանր արդյունաբերական գոտում (այդ թվում Միլանի մետրոպոլիայի տարածքի զգալի մասն ավելի քան 3,000,000 բնակչությամբ)։ Մինչև 2002 թվականին Կեղտաջրերի վերամշակման գործարանի շինարարությունը, Միլան քաղաքի ամբողջ կոյուղին, ինչպես նաև արդյունաբերական հոսքաջրերը, անմշակ կերպով հոսել են դեպի գետ։

Աղբյուրներ
----------

* Giuseppe Orombelli, Una nuova geologia per la Lombardia, Hoepli (Led), Milano, 2010
* Luciano Ponzoni, Il fiume Lambro: l'utilizzo, l'abbandono, gli interventi di salvaguardia, Consorzio del Parco della Valle del Lambro ed. 2008
* Matteo M. Beretta, In canotto lungo il Lambro, storia dell'antica Brianza, Vivibrianza, 2009

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Լամբրո» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |

 |
Էվզոնը Սինտագմա հրապարակում
**Էվզոններ** (հուն․՝ ευ + ζώνες՝ *լավ գոտևորված*), հունական բանակի հետևակի էլիտար ստորաբաժանում, որը ի հայտ է եկել Հունական ազգային-ազատագրական հեղափոխության ժամանակ, որպես թեթև հետևակ։ Էվզոնները հիմնականում կազմավորվել են լեռնաբնակներից։ 1833 թվականին նրանք մտել են հունական կանոնավոր բանակի կազմի մեջ, իսկ 1940 թվականից սկսած, նրանք ծառայել են թեթև հետևակի զորամասերում և թագավորական գվարդիայում։

Ներկայումս էվզոններից կազմված են Թագավորական պալատի և Հունաստանի խորհրդարանի պատվո պահակախմբերը։ Թեկնածուները անցնում են շատ խիստ ընտրությամբ։ Առաջնային դեր ունի նաև արտաքին տեսքը։ Պարտադիր պայման է գրավչությունը և բարձր հասակը, ոչ պակաս քան 187 սմ։ Նորեկների ուսուցումը տևում է ընդամենը հինգ շաբաթ։

Էվզոնի համազգեստը
-----------------

Էվզոնների համազգեստի առաջին ձևը, ընդունված 1833 թվականին, եղել է բավարական ոճի շակո և զինվորական համազգեստ։ 1837 թվականին մշակվել է բոլոր ստորաբաժանումների համար նոր համազգեստ։ 1867 թվականին այն պաշտոնապես ընդունվել է։

### Հիմնական տարրեր

* Ֆարեոն՝ վառ կարմիր գլխարկ երկար ծայրով։
* Ֆուստանելա՝ կտորե շրջազգեստ
* Բամբակեթղթային սպիտակ վերնաշապիկ
* Սպիտակ բրդե գուլպաններ
* Սև կապանքներ գուլպաների համար
* ՑարուԽի՝ կաշվե ճտքակոշիկներ, որոնք ունեն սև պոմպոններ։ Ամեն մի ցարուխ ուն մոտ երեք կիլոգրամ ծանրություն։
* Բաճկոն՝ Հունական ազգային-ազատագրական հեղափոխության հերոս Թեոդորոս Կոլոկոտրոնիսի բաճկոնի ճիշտ կրկնօրինակը։
* Էվզոնի զենքը՝ Երկրորդ համաշխարհային պատերազմի ժամանակների ամերիկական ինքնալիցքավորվող հրացան M1 Garand:

Շարքայինները և սպաները տարբերվում են համազգեստի դետալներով։ Շարքային էվզոնները ունեն կարճ շրջազգեստ, իսկ ֆարեոնի ծայրը, հակառակը, երկար է։ Սպաները կրում են կապույտ, այլ ոչ թե սև կախակապ։ Սպաների ֆարեոնի վրա, բացի Հունաստանի զինանշանից պատկերված են նաև աստղեր։ Սպաները հրացանի փոխարեն կրում են սուսեր, այն սուսերի կրկնօրինակները, որոնցով մարտնչել են 19-րդ դարի սկզբին։

Շարքայինները, նորմատիվի համաձայն, պետք է հագնվեն 45 րոպեում, իսկ սպաները՝ միայն 25 րոպեում։

### Գույներ

Էվզոնները Հունաստանի խորհրդարանի շենքի մոտ
Գույներից յուրաքանչյուրը, որը օգտագործվում է էվզոնների համազգեստի վրա, համարվում է մի ուրույն խորհրդանիշ.

* կարմիր՝ նախնիների արյունը, որը թափվել է հույն ազգի անկախության համար,
* սև՝ զոհված զինվորների սգո նշանը
* սպիտակ՝ բարի մտադրությունների նշանը
* ոսկեգույն՝ խորհրդանշում է փառապանծ հաղթանակները
* երկնագույն՝ հունական երկնքի և ծովի կապույտը

Ծանոթագրություններ
------------------

1. ↑  Греческие эвзоны — гордость Афин!
2. ↑  «Эвзоны». // athensinfoguide.com. Վերցված է 2012 թ․ մայիսի 2-ին.
3. ↑  Греческие Эвзоны — гордость афин! / Афины / Города / Достопримечательности / Греция — Авиабилеты + ЖД билеты + Горящие туры и путевки : отдых — отели — расписание — экскурсион…

Արտաքին հղումներ
----------------

* Պաշտոնական էջ Արխիվացված 2012-07-25 Wayback Machine
* Հունական էվզոններ՝ աթենացիների հպարտությունը(ռուս.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Էվզոններ» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Մեծ կատալոնական |

 |

|  |
| --- |
| 
  **Հունաստան**
 |
IBM Thinkpad R51 մոդելի նոթբուք
**Նոթբուք** (անգլ.՝ notebook, բառացի՝ «բլոկնոտ», «նոթատետր»), դյուրակիր անհատական համակարգիչ, որի կորպուսի մեջ ընդգրկված են ստացիոնար համակարգչի տիպիկ բաղադրամասերը՝ էկրան, ստեղնաշար և մատնանշման սարք (սենսորային պանել կամ թաչփադ), գրպանային համակարգիչ, ինչպես նաև մարտկոց։ Նոթբուքներն ունեն փոքր չափսեր և քաշ, նոթբուքերի ինքնավար աշխատանքի ժամանակը լինում է 1-ից մինչև 15 ժամի սահմաններում։

Կառուցվածքը և կիրառությունը
---------------------------

Սովորաբար ունենում են բարակ LCD կամ LED էկրան, որի ստորին մասում տեղադրված է տառա-թվային ստեղնաշարը։ Էկրանը միաժամանակ ծառայում է որպես կափարիչ, որի շնորհիվ այն հարմար է տեղափոխման համար։ Մինչև 2014 թվականը լափթոփը (ծնկադիր համակարգիչը) և նոթբուքը տարբերվում էին իրարից․ լափթոփը սովորաբար ավելի մեծ էր ու ծանր, սակայն այժմ երկուսի միջև այլևս էական տարբերություն չկա։

Դյուրակիր համակարգիչները սովորաբար օգտագործվում են տարբեր նպատակների համար, օրինակ, աշխատանքի, կրթության, խաղերի, Համացանցի, անձնական զբաղմունքների և ընտանեկան ժամանցի համար։

Ստանդարտ նոթբուքը համատեղում է համակարգչի բաղադրիչները, ներդիրները, արդյունքները և հնարավորությունները, ներառյալ ցուցադրման էկրանը, բարձրախոսները, ստեղնաշարը, կոշտ սկավառակը, օպտիկական սկավառակակիրը (օրինակ` touchpad կամ trackpad), պրոցեսոր, և հիշողության ծավալը։ Ժամանակակից դյուրակիր համակարգիչներն ունեն ինտեգրված վեբ-խցիկներ և ներկառուցված խոսափողներ, մինչդեռ շատերն ունեն նաև սենսորային էկրան։

Դյուրակիր համակարգիչները կարող են սնուցվել ներքին մարտկոցից կամ արտաքին սնուցման աղբյուրից։ Տարբեր մոդելի նոթբուքները ունեն տարբեր առանձնահատկություններ՝ ինչպիսիք են պրոցեսորի արագությունը և հիշողության ծավալը, տարբերվում են նաև նրանց արժեքները և օգտագործման ոլորտները։ Կախված օգտագործման նպատակներից, տարբեր են լինում դիզայնի տարրերը, ձևը, կառուցվածքը։

Տերմինոլոգիայի տարբերակներ
--------------------------

Սովորական համակարգիչ և նոթբուք տերմինները փոխարինվում են անգլերեն լեզվով շարժական համակարգիչը նկարագրելու համար, չնայած աշխարհի որոշ մասերում կարող են նախընտրելի մեկը կամ մյուսը։

«Նոութբուք» տերմինը առաջացել է մի փոքր ավելի ուշ, երբ արտադրողները սկսեցին արտադրել նույնիսկ ավելի փոքր դյուրակիր սարքեր, հետագայում կրճատելով դրանց քաշը, չափսերը, հասցնելով մոտավորապես A4 թղթի չափի։ Դրանք վաճառվում են որպես նարնջագույն նեթբուքներ, որպեսզի տարբերակվեն նոթբուքներից։ Ակնհայտ է, որ 1990-ականների վերջերին արժեքները փոփոխվեցին։

Պատկերասրահ
-----------

* 
* 
* 
* 
* 
*

Ծանոթագրություններ
------------------

1. ↑
2. ↑
3. ↑

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Նոթբուք» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա · Բրիտանիկա · Մեծ կատալոնական · Մեծ նորվեգական · Մեծ նորվեգական |
|  |
| Չափորոշչային վերահսկողություն | BNF: 11985066n · GND: 4296418-0 · LCCN: sh90002033 · Microsoft: 2780008327 · NKC: ph115462 |

 |
**Էլենի Ֆուրեյրա** (հունարեն՝ Ελένη Φουρέϊρα, մարտի 7, 1987(1987-03-07), Ֆիերի, Ալբանիա), ալբանական ծագմամբ հույն երգչուհի, ով ներկայացրել է Կիպրոսի Հանրապետությունը Լիսաբոնում կայացած Եվրատեսիլ 2018 երգի մրցույթում՝ եզրափակչում գրավելով պատվավո երկրորդ հորիզանականը։

Կենսագրություն
--------------

Էլենի Ֆուրեյրան ծնվել է 1987 թվականի մարտի 7-ին Ալբանիայի փոքիկ Ֆիեր քաղաքում։ Այնտեղ էլ անցել է վերջինիս մանկությունն ու պատանեկության առաջին տարիները՝ նախքան Հունաստանում մշտական բնակություն հաստատելը։ Էլենին երգում է երեք տարեկանից ի վեր։ Ավելի ուշ սովորել է կիթառ նվագել, իսկ որպես մասնագիտություն՝ սովորել հագուստի գեղարվեստական ձևավորում և դիզայն։

Էլենին իր պրոֆեսիոնալ երաժշտական գործունեությունը սկսել է 18 տարեկան հասակում։ Շուտով նա առաջարկներ է ստացել պրոդյուսերներ Վասիլիս Կոնտոպուլոսից և Անդրեաս Յախտակոսից՝ դառնալով «Mystique» խմբի անդամ։ Խմբի առաջին իսկ ձայնագրած երգը, որը կրում էր «Մեկ այլ էջում» (հուն․՝ «Σε άλλη σελίδα») անվանումը, Հունաստանում և Կիպրոսում դառնում է հիթ։ Շուտով խումբը համալրվում է նոր անդամներով, իսկ Էլենին «Մի արեք, եթե չեք հիշում» (հունարեն՝ «Μην κάνεις πως δεν θυμάσαι») երգի թողարկումից շատ չանցած լքում է խումբը՝ իր կարիերան շարունակելով որպես մենակատար (սոլո երաժիշտ)։

2010 թվականի փետրվարին երգչուհին մասնակցում է Եվրատեսիլ երգի մրցույթի հունաստանյան պատվիրակի ընտրությանը, իսկ 2017 թվականին՝ հաղթել Կիպրոսի ազգային ընտրությունում։ Շուտով Էլենին ներկայացնում է Կիպրոսը Լիսաբոնում կայացող Եվրատեսիլ 2018 երգի մրցույթում՝ զբաղեցնելով երկրորդ հորիզոնականը։

Ծանոթագրություններ
------------------

1. 1 2 3 4  Happy Birthday Eleni Foureira, Who Turns 35 Today // *Greek City Times* — 2022.
2. 1 2  *Wacey R.* *(unspecified title)*
3. ↑  Foureira Eleni Արխիվացված 2013-01-28 Wayback Machine на Mygreek.fm Արխիվացված 2013-02-15 Wayback Machine(հուն.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Էլենի Ֆուրեյրա» հոդվածին։ |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Apple Music · Deezer · Ինստագրամ · Last.fm · SoundCloud · Spotify · Յանդեքս երաժշտություն · ՅուԹյուբ |
|  |
| Թեմատիկ կայքեր | Allmusic · Discogs · Internet Movie Database · MusicBrainz |
|  |
| Չափորոշչային վերահսկողություն | GND: 1158691246 · VIAF: 2851152637810720220000 · WorldCat VIAF: 2851152637810720220000 |

 |

|  |
| --- |
| 
  **Կենսագրություն**   **Եվրատեսիլ**   **Հունաստան**   **Կիպրոս**
 |
**Շվերինյան պալատ** կամ **Շվերինյան ամրոց** (գերմ.՝ Schweriner Schloss), պալատ, որը տեղակայված է Գերմանիայի Շվերին քաղաքում՝ Մեկլենբուրգ-Առաջավոր Պոմերանիա տարածքի մայրաքաղաքում։ Այն գտնվում է տեղի Շվերին լճի կղզու վրա։

Դարեր շարունակ պալատը Մեկլենբուրգի դքսերի «տունն» էր, իսկ ավելի ուշ՝ Մեկլենբուրգ-Շվերինների բնակավայրը։ Այսօր այն ծառայում է որպես պառլամենտի պետական նստավայր։

Ներկայիս պալատի հիմնական մասերը կառուցվել են 1845 և 1857 թվականների միջև ընկած ժամանակահատվածում, հայտնի ճարտարապետների համագործակցությամբ, ինչպիսիք են Գոդֆրիդ Զեմպերը, Ֆրիդրիխ Ավգուստ Շտյուլերը, Գեորգ Ադոլֆ Դեմլերը և Ֆրիդրիխ Ցվիրները։ Ամրոցն ընդգրկվել է Համաշխարհային ժառանգության օբյեկտների ցանկում։ Այլ կերպ կոչվում է «Հյուսիսի Նոյշվանշտայն» ամրոց[։

Պատմություն
-----------

### 10-րդ դար

Առաջին արձանագրությունները կապված ամրոցի հետ թվագրվում է 973 թվականին։ Շվերին մեծ լճում, կղզու վրա եղել է մի բերդամաս, որտեղ ապրել են Օբոդրիտների պոլաբյան սլավոնները։։

### 12-րդ դար

1160 թվականին ամրոցը գերմանացիների ազնվականների համար դարձավ թիրախ։ Նրանք մտադիր էին Հենրիխ Առյուծի (1129–1195) գլխավորությամբ ընդլայնել իրենց տարածքը։ Օբոդրիտները Նիկլոտ իշխանի գլխավորությամբ ոչնչացրին ամրոցը, սակայն նահանջեցին գերմանացների ռազմական գերակայունության պատճառով։ Գերմանացի նվաճողները գիտակցելով կղզու ռազմավարական և գեղագիտական տեղադրությունը՝ սկսեցին կառուցել նոր ամրոց։ Նույն թվականին տեղի ունեցավ Շվերին քաղաքի հիմնադրումը։ Այն դարձավ նաև առաջնորդանիստ քաղաք։

Պատկերասրահ
-----------

* 
* 
* 
*

Ծանոթագրություններ
------------------

1. ↑  archINFORM (գերմ.) — 1994.
2. ↑   Արխիվացված 2013-10-03 Wayback Machine "Neuschwanstein of the North - Schwerin Palace, one of the most important works of Romantic History in Europe"] (NDR, German television)

Արտաքին հղումներ
----------------

* Schwerin Visitor Website about Schwerin Palace Արխիվացված 2016-09-29 Wayback Machine (English)
* State Parliament of Mecklenburg-Vorpommern (German)
* Webcam Schwerin Palace Արխիվացված 2016-12-23 Wayback Machine

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Շվերինյան պալատ» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Չափորոշչային վերահսկողություն | GND: 4244878-5 · LCCN: sh88007366 · VIAF: 234681829 · WorldCat VIAF: 234681829 |

 |
**Էլաֆոնիսի** (հուն․՝ Ελαφονήσι, թարգմանաբար՝ *«եղջերուի կղզի»*), Հունաստանին պատկանող անմարդաբնակ կղզի Միջերկրական ծովում։ Գտնվում է Կրետե կղզու հարավային ափին, վարչականորեն մտնում է Խանիայի նոմոսի կազմի մեջ։

Կղզին գտնվում է Կրետեի ափագծից ընդամենը 100 մետր հեռավորության վրա և ալիքների բացակայության դեպքերում Էլաֆոնիսիից Կրետե կարելի է հասնել գետանցով կամ լաստանավով։

Պատմություն
-----------

Հունաստանում կղզին հայտնի է 1824 թվականի ապրիլի 24-ին տեղի ունեցած իրադարձությամբ։ Զատկի կիրակի օրը թուրքերը հարձակում են գործել տեղի հույն բնակչության վրա, որի արդյունքում զոհվել է ավելի քան 700 մարդ։ Մի քանի հարյուր մարդ էլ վաճառվել է ստրկության։

Ի հիշատակություն այս օրվա՝ կղզու ամենաբարձր կետում կանգնեցվել է մի հուշատախտակ, որը այցելուներին հիշեցնում է սգո օրվա մասին։

1907 թվականի փետրվարի 22-ին Էլաֆոնիսիի ափերի մոտ տեղի է ունեցել նավաբեկություն, որի արդյունքում ավստրիական արտադրության ուղևորատար զբոսաշրջային նավը խորտակվել է։ Զոհվել է 38 մարդ։

Վթարի վայրում կառուցվել է հուշահամալիր-փարոս, որի վրա խաչ է բարձրացվել։ Երկրորդ համաշխարհային պատերազմի ժամանակ փարոսը ավերվել է գերմանացի ֆաշիստների կողմից։

Ծանոթագրություններ
------------------

1. ↑  Կրետեի շրջակա կղզիների պաշտոնական կայք Արխիվացված 2011-07-21 Wayback Machine (հուն.)
2. ↑  Զբոսաշրջությունը Հունաստանում Արխիվացված 2013-01-07 archive.today, Էլաֆոնիսի (հուն.)
3. ↑  Ուղևորություն Արևմտյան Կրետեում. 45 քայլեր Կիսսամոսում և Սելինոսում, 200 (անգլ.)
4. ↑  Աքիս ռազմագործողություն. Հունաստանում ավերված փարոսի մասին Արխիվացված 2011-07-01 Wayback Machine (հուն.)

Արտաքին հղումներ
----------------

* Էլաֆոնիսի կղզու նկարագրություն Արխիվացված 2015-04-12 Wayback Machine
* Հունաստանի կղզիներ, Կրետե Արխիվացված 2015-10-06 Wayback Machine

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Էլաֆոնիսի» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |

 |
**Լինդա Փերրի** (անգլ. Linda Perry, ապրիլի 15, 1965(1965-04-15), Սփրինգֆիլդ (Մասաչուսեթս), Մասաչուսեթս, ԱՄՆ), ամերիկացի ռոք կատարող, երգահան և երաժշտական պրոդյուսեր, ով իր առաջին հաջողություններին հասել է 4 Non Blondes խմբում։ Խմբից հեռանալուց հետո Փերրին ձևավորել է երկու ձայնագրող լեյբլ և գրել է մի քանի հայտնի հիթեր, մասնավորապես Գվեն Ստեֆանիի («What Are You Waiting For»), Փինքի («Get the Party Started»), Քրիստինա Ագիլերայի («Beautiful») համար։

Կենսագրություն
--------------

### Երիտասարդ տարիներ

Ծնվել է 1965 թվականի ապրիլի 15-ին Մասաչուսեթս նահանգի Սփրինգֆիլդ քաղաքում։

21 տարեկանում նա Սան Դիեգոյից տեղափոխվել է Սան Ֆրանցիսկո, որտեղ անցկացրել է իր մանկությունը, և սկսել իր երաժշտական կարիերան։

### 4 Non Blondes

Հիմնական հոդված՝ 4 Non Blondes1989 թվականին ձևավորվել է 4 Non Blondes խումբը, որի կազմում էին՝ Փերրին, բաս կիթառահար Քրիստա Հիլհաուսը (Christa Hillhouse), Շոննա Հոլը (Shauna Hall) Վանդա Դեյը (Wanda Day)։

1992 թվականին թողարկվել է դեբյուտային՝ Bigger, Better, Faster, More! ալբոմը, որը իր մեջ ներառում է «What’s Up?» հիթը։ Երկու տարի անց Փերրին լքել է խումբը։

### Անձնական կյանք

Փերրին բացահայտ լեսբուհի է։

2014 թվականի մարտի 30-ից ամուսնացել է դերասանուհի Սառա Գիլբերտի հետ, ում հետ նա մինչ ամուսնությունը երկու տարի հանդիպել է։ Ամուսինները որդի ունեն՝ Ռոդս Էմիլիո Գիլբերտ Փերրի (ծնվ. փետրվարի 28, 2015, ի ծնե՝ Գիլբերտ)։ 2019 թվականի դեկտեմբերի 27-ին Գիլբերտը հայցել է Փերիի հետ իրավական հարաբերությունների դադարեցման մասին հինգ տարվա ամուսնությունից հետո՝ նշելով նույն տարվա օգոստոսի 13-ին բաժանման ամսաթիվը, իսկ բաժանման պատճառը «անհաշտ անհամաձայնություններն» են։

Սկավառակագրություն
------------------

### 4 Non Blondes

* Bigger, Better, Faster, More! (1992)
* Dear Mr. President (Live in Italy) (1993-1994)

### Deep Dark Robot

* 8 Songs About a Girl (2011)

### Սոլո աշխատանքներ

#### Ալբոմներ

* In Flight (1996)
* After Hours (1999)
* In Flight (2005, վերաթողարկում)

#### Սաունդթրեքեր

«Ագռավը։ Հրեշտակների քաղաք» (1996), Hollywood Records (Օգոստոսի 30, 1996)

* «Knock Me Out», Լինդա Փերրի

Ծանոթագրություններ
------------------

1. ↑  «Sara Gilbert Marries Linda Perry». *PEOPLE.com* (անգլերեն). Վերցված է 2020 թ․ հունվարի 25-ին.
2. ↑  «Sara Gilbert Files for Separation from Linda Perry After Nearly 6 Years of Marriage». *PEOPLE.com* (անգլերեն). Վերցված է 2020 թ․ հունվարի 25-ին.

Արտաքին հղումներ
----------------

* Պաշտոնական կայք

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Լինդա Փերրի» հոդվածին։ |

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Ֆոտո, վիդեո և աուդիո | Deezer · Ինստագրամ · Spotify |
|  |
| Թեմատիկ կայքեր | Allmusic · Discogs · Internet Movie Database · MusicBrainz · Rate Your Music |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| BNF: 142152450 · GND: 135007941 · GTAA: 258981 · ISNI: 0000000114752711 · LCCN: no2002007800 · NKC: xx0043374 · NTA: 323566626 · VIAF: 75977624 · WorldCat VIAF: 75977624 |

 |

 |
Սալամանկայի մայր տաճարը
**Զբոսաշրջությունն Իսպանիայում** (իսպ.՝ Turismo en España), Իսպանիայի տնտեսության գլխավոր ճյուղերից մեկը։

Զբոսաշրջությունը Իսպանիայում սկսել է զարգանալ 1960-ական թվականներին, երբ այն դարձավ սիրված վայր եվրոպական երկրների, մասնավորապես՝ Մեծ Բրիտանիայի, Ֆրանսիայի, Կենտրոնական և Հյուսիսային Եվրոպայի զբոսաշրջիկների համար։

2007 թվականին Զբոսաշրջության համաշխարհային կազմակերպության կողմից Իսպանիան գնահատվել է, որպես երկրորդ առավել շատ այցելվող երկիրն աշխարհում (այս ցուցանիշով զիջում է միայն Ֆրանսիային)։ 2014 թվականի տվյալներով Իսպանիան չորրորդն էր աշխարհում՝ Ֆրանսիայից, Ամերիկայի Միացյալ Նահանգներից և Չինաստանից հետո։ 2015 թվականի տվյալներով Իսպանիա այցելած զբոսաշրջիկների ընդհանուր թիվը կազմում է 69-70 մլն զբոսաշրջիկ, ովքեր Իսպանիայում ծախսել են շուրջ 60 միլիարդ եվրո։ 2016 թվականին Իսպանիան ընդունել է ռեկորդային թվով այցելուներ՝ 75 միլիոն զբոսաշրջիկ։

Իսպանիան արևադարձային Եվրոպայի սիրտն է։ Այստեղ են գտնվում մի շարք նշանավոր ծովափեր և հանգստյան գոտիներ, որոնք հիմնականում թագավորությանը պատկանող անդրծովյան տիրույթներն են՝ Կանարյան և Բալեարյան կղզիները։ Իսպանիայի տարածքում գտնվում են ՅՈւՆԵՍԿՕ-ի Համաշխարհային ժառանգության ցանկի 45 օբյեկտ։

Վիճակագրություն
---------------

Ստորև ներկայացված է Իսպանիա ամենից շատ այցելած զբոսաշրջիկների թիվը` ըստ քաղաքացիության

|
|  |
| N | Երկիր | Քանակ |
| 1 | Միացյալ Թագավորություն Միացյալ Թագավորություն | 12,790,998 |
| 2 | Ֆրանսիա Ֆրանսիա | 9,190,102 |
| 3 | Գերմանիա Գերմանիա | 8,270,251 |
| 4 | Իտալիա Իտալիա | 3,167,105 |
| 5 | Նիդերլանդներ Նիդերլանդներ | 2,364,709 |
| 6 | Բելգիա Բելգիա | 1,876,153 |
| 7 | Պորտուգալիա Պորտուգալիա | 1,463,638 |
| 8 | Շվեյցարիա Շվեյցարիա | 1,392,746 |
| 9 | Շվեդիա Շվեդիա | 1,358,794 |
| 10 | Ամերիկայի Միացյալ Նահանգներ ԱՄՆ | 1,220,562 |
|  | Ընդհանուր | 54,453,617 |

Տես նաև
-------

* Կանաչ Իսպանիա
* Զբոսաշրջությունը Ֆրանսիայում

Ծանոթագրություններ
------------------

1. ↑  «Entradas de turistas según País de Residencia». Արխիվացված է օրիգինալից 2016 թ․ հոկտեմբերի 9-ին. Վերցված է 2017 թ․ հունվարի 21-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Զբոսաշրջությունն Իսպանիայում» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Մեծ նորվեգական |
|  |
| Չափորոշչային վերահսկողություն | BNE: XX563851 |

 |

|  |
| --- |
| 
  **Իսպանիա**
 |